Paraformaldehydi

Paraformaldehydi on formaldehydin polymeroitumistuote ja koostuu 8–100 toistuvasta yksiköstä. Ainetta käytetään muun muassa muoviteollisuudessa ja desinfiointiaineena.
Aineesta käytetään myös nimiä  formageeni, polymeroitu formaldehydi, formaldehydipolymeeri ja paraformi.

Ominaisuudet
Paraformaldehydi on huoneenlämpötilassa kiinteää valkoista tai väritöntä ainetta. Se liukenee veteen hyvin ja kuumaan veteen kylmää paremmin. Liuetessaan se hajaantuu formaldehydiksi. Liukoisuus riippuu myös veden pH-arvosta ja se on minimissään pH;n ollessa lievästi hapan eli välillä 3–5. Yhdiste liukenee muihinkin poolisiin liuottimiin, kuten etanoliin, asetoniin ja fenoliin.H. Robert Gerberich & George C. Seaman: "Formaldehyde", teoksessa Kirk-Othmer Encyclopedia of Chemical Technology, John Wiley & Sons, New York, 2001.  Paraformaldehydin leimahduspiste on 71 °C (c.c) ja itsesyttymislämpötila 300 °C

Valmistus
Paraformaldehydiä saadaan haihduttamalla formaldehydin vesiliuosta. Haihduttaminen tapahtuu matalassa paineessa. Parafomaldehydiä voidaan valmistaa myös formaldehydin tuotannon ohessa fraktioivalla kondensaatiolla tai jäähdyttämällä voimakkaasti reaktioastiaa formaldehydin muodostuttua. Metanoli hillitsee formaldehydin polymeroitumista ja sitä voidaan käyttää reaktiossa stabilisaattorina.

Käyttö
Paraformaldehydistä valmistetaan muovien ja liimojen raaka-aineina käytettäviä fenoli-formaldehydi-, urea-, resorsinoli- ja melamiinihartseja. Sitä käytetään myös valmistettaessa lääkeaineita ja desinfiointiaineena. Paraformaldehydiä käytetään myös fiksausaineena solubiologisissa tutkimuksissa. Erityisesti sitä käytetään, kun värjätään solun pintaa ja mikrofilamentteja.

Lähteet

Aiheesta muualla

ChemBlink: Paraformaldehyde 
Kyoto Encyclopedia of Genes and Genomes (KEGG): Paraformaldehyde 

Luokka:Orgaaniset yhdisteet